***The Autopsy of Jane Doe*** en amerikansk overnaturlig skrekkfilm fra 2016, regissert av André Øvredal.

Hovedrollene spilles av Brian Cox og Emile Hirsch, som henholdsvis far og sønn. Filmen hadde premiere under Toronto International Film Festival den 9. september 2016.

Handlingsreferat
----------------

Liket av en uidentifisert ung kvinne blir funnet på åstedet for flere drap. Området blir undersøkt av sheriff Sheldon Burke og hans nestkommanderende, Wade. Neste morgen besøker Emma Roberts kjæresten sin, Austin Tilden (spilt av Emile Hirsch) og faren hans, Tommy, en rettsmedisiner i en liten by. Tommy forklarer at rettsmedisinere tidligere pleide å binde en liten bjelle til likene for å være helt sikker på at de faktisk var døde, ikke bevisstløse.

Sheriff Burke kommer med det mystiske liket til den ukjente kvinnen, som de kaller for Jane Doe. Austin utsetter stevnemøtet sin med Emma for å hjelpe faren sin, og lover å møte Emma senere samme kveld. Tommy og Austin begynner med obduksjonen av den unge kvinnen, men blir raskt forvirret. Det er ingen ytre synlige tegn på skader, men både håndledd og ankel har blitt knust. Tungen hennes var også skåret ut. Begge lungene hennes var svarte på innsiden, som om hun hadde fått tredjegradsforbrenninger. De indre organene hennes avslører også mange forskjellige skader og arr.

Kroppens tilstand tyder på at døden nettopp nettopp hadde inntruffet. Men andre tegn, blant annet i øynene, tyder på at kvinnen har vært død i mange dager. Mystiske hendelser begynner å skje i likhuset. Radioen bytter plutselig stasjon, og Austin tror han ser ukjente mennesker stå i gangen utenfor likhuset. Han oppdager også at katten deres, Stanley, dødelig skadd. Tommy tar livet av Stanley slik at katten skal slippe å lide lenger, før han motvillig brenner liket.

Tommy fortsetter obduksjonen, og oppdager kvinnens manglende tann pakket inn i et tøystykke i magesekken. Kluten har romertall, bokstaver og et merkelig diagram. Lignende symboler finnes også på innsiden av huden hennes. Alle lyspærene i rommet eksploderer plutselig. Under forvirringen innser de at flere andre lik i likhuset har forsvunnet.

Tommy og Austin bestemmer seg for å komme seg ut av likhuset, men heisen fungerer ikke. I tillegg har et stort tre falt ned og blokkerer nå utgangsdøren. En usett skikkelse etterlater blåmerker på Tommy, når han går på do. De går tilbake til obduksjonsrommet, og undersøker liket igjen. Når døren låser seg, forsøker Austin å åpne døren med en øks. Undersøkelser fastslår at celler i Jane Does hjernevev fremdeles er aktive, noe som beviser at kvinnen fremdeles kan være i live.

Skuespillere
------------

* Emile Hirsch som Austin Tilden
* Brian Cox som Tommy Tilden
* Ophelia Lovibond som Emma Roberts
* Michael McElhatton som Sheriff Sheldon Burke
* Olwen Kelly som Jane Doe
* Jane Perry som Wade
* Parker Sawyers som Cole
* Mary Duddy som Irene Daniels
* Mark Phoenix som Louis Tannis

Referanser
----------

1. 1 2   nmhh.hu[Hentet fra Wikidata]
2. ↑   Internet Movie Database, www.imdb.com, verkets språk engelsk, besøkt 9. april 2017[Hentet fra Wikidata]

Eksterne lenker
---------------

* (en) *The Autopsy of Jane Doe* på Internet Movie Database Rediger på Wikidata

* (sv) *The Autopsy of Jane Doe* i Svensk Filmdatabas Rediger på Wikidata

* (en) *The Autopsy of Jane Doe* på AllMovie Rediger på Wikidata

* (fr) *The Autopsy of Jane Doe* på Allociné Rediger på Wikidata

* (nl) *The Autopsy of Jane Doe* på MovieMeter Rediger på Wikidata

* (en) *The Autopsy of Jane Doe* på Turner Classic Movies Rediger på Wikidata

* (en) *The Autopsy of Jane Doe* på Rotten Tomatoes Rediger på Wikidata

* (en) *The Autopsy of Jane Doe* på Metacritic Rediger på Wikidata

* (en) *The Autopsy of Jane Doe* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BNE **·** BBC Things
 |